El Salvador olympialaisissa

El Salvador osallistui olympialaisiin ensimmäisen kerran Méxicossa 1968, ja on ollut sen jälkeen mukana kaikissa kesäolympialaisissa Montrealin 1976 ja Moskovan 1980 kisoja lukuun ottamatta. Talviolympialaisiin maa ei ole osallistunut.

El Salvador ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet Maureen Kaila, joka oli viides ratapyöräilyn naisten pisteajossa Atlantassa 1996 ja Luisa Maida, kahdeksas naisten urheilupistooliammunnassa Pekingissä 2008.

 Lähteet 

 Aiheesta muualla 
El Salvadorin olympiakomitean sivusto  

*